Jens Løken

Jens Løken (født 18. februar 1881 i Øvre Rendal, død 8. april 1974 i Øvre Rendal) var en gårdbruker, skogeier, tømmermåler og lokalpolitiker for Bondepartiet som var ordfører i Øvre Rendal 1932-1934.

Han var gårdbruker på gården Løkken-Berge (eller Berger-Løkken), som han overtok etter faren, og overlot til sønnen Ole i 1951. Han var lotteier ved Sølensjøen og deltok i Sølensjøfisket.

Løken samarbeidet med Torleif Bjøntegaard og K. Ellevold om etableringen av Rendalen renselskap i 1910-årene. Han var også forstanderskapsformann og senere styreformann i Øvre Rendalens Sparebank.

Referanser 

Sp-ordførere i Hedmark
Ordførere i Rendalen
Personer fra Rendalen kommune